337. ΑΠΟΦΑΣΗ ΥΦΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ.ΟΙΚ.73298/7643 της 5-19 Ιαν.2006 (ΦΕΚ Β΄41) Τοποθέτηση συσκευών ηχητικής και φωτεινής προειδοποίησης στα εταιρικά οχήματα της οργάνωσης SOS ΙΑΤΡΩΝ, που χρησιμοποιούνται για επείγοντα περιστατικά. Έχοντας υπόψη: 1. Τις διατάξεις της παρ. 1 του άρθρου 44 και παρ. 4 του άρθρου 81 του ν. 2696/1999 «Κύρωση του Κώδικα Οδικής Κυκλοφορίας». 2. Το αίτημα της οργάνωσης των SOS ΙΑΤΡΩΝ, για τοποθέτηση συσκευών ηχητικής και φωτεινής προειδοποίησης λόγω της ανάγκης άμεσης μετάβασης σε κατεπείγουσες περιπτώσεις για τη σωτηρία ανθρώπινων ζωών 3. Το υπ’ αριθμ. οικ.63/14.12.2005 πρακτικό συνεδρίασης της Διαρκούς Επιτροπής Μελέτης και Αναθεώρησης του Κ.Ο. Κ. 4. Την υπ’ αριθμ. 18674/4176/04 απόφαση του Πρωθυπουργού & Υπουργού Μεταφορών & Επικοινωνιών «Ανάθεση αρμοδιοτήτων του Υπουργού Μεταφορών & Επικοινωνιών στον Υφυπουργό Μεταφορών & Επικοινωνιών». 5. Το γεγονός ότι από την εφαρμογή της παρούσας απόφασης δεν προκαλείται επιπλέον δαπάνη σε βάρος του Κρατικού Προϋπολογισμού, αποφασίζουμε: (Μετά τη σελ. 208,9692) Σελ. 208,9693 Τεύχος-Σελ. Γενικά περί κυκλοφορίας αυτοκινήτων 21.Ε.α.334-337 Χαρακτηρίζουμε τα εταιρικά οχήματα της οργάνωσης SOS ΙΑΤΡΩΝ, που χρησιμοποιούνται για επείγοντα ιατρικά περιστατικά, ως οχήματα άμεσης ανάγκης, στα οποία θα τοποθετηθούν συστήματα ηχητικής και φωτεινής προειδοποίησης. Τα οχήματα αυτά μπορούν να φέρουν ένα ή περισσότερα πρόσθετα μπλε φώτα που αναβοσβήνουν καθώς και σύστημα ηχητικής προειδοποίησης, εφόσον είναι εφοδιασμένα με ειδικό σημείωμα της Διεύθυνσης Οδικής Ασφάλειας και Περιβάλλοντος του Υπουργείου Μεταφορών και Επικοινωνιών στο οποίο αναφέρεται ο αριθμός κυκλοφορίας του οχήματος. Η χρήση των ειδικών συσκευών προειδοποίησης των παραπάνω οχημάτων γίνεται μόνο σε περιπτώσεις που δικαιολογείται από το κατεπείγον της αποστολής. 